Κατά την πρώτη επίσκεψη/εξέταση στο καρδιολογικό ιατρείο, καταγράφονται το ατομικό και το οικογενειακό ιστορικό του ασθενούς. Το λεπτομερές ιστορικό περιλαμβάνει ενδελεχή διερεύνηση των συμπτωμάτων για τα οποία ο ασθενής έχει επισκεφτεί το ιατρείο, τις παθήσεις με τις οποίες έχει προηγουμένως διαγνωστεί, την ενδεχόμενη φαρμακευτική αγωγή που λαμβάνει καθώς και πιθανές αλλεργίες σε τρόφιμα και φάρμακα. Αναζητούνται ακόμη συνήθειες στον τρόπο ζωής που σχετίζονται με την εμφάνιση καρδιαγγειακών παθήσεων (π.χ. κάπνισμα, διατροφή, έλλειψη σωματικής άσκησης).